Pat Garrett and Billy the Kid
Pat Garrett and Billy the Kid () je američki vestern film snimljen 1973. godine u režiji Sama Peckinpah, poznat kao jedno od najznačajnijih ostvarenja u historiji žanra.

Naslovni protagonisti, koje tumače James Coburn i Kris Kristofferson su šerif Pat Garrett i njegov prijatelj, znameniti odmetnik Billy Kid. Radnja se odvija 1881. godine nedugo nakon rata u Okrugu Lincoln, oružanog sukoba između suparničkih grupa rančera u kome je sudjelovao Billy Kid i koga Garrett pod optužbom za ubistvo namjerava uhvatiti i odvesti pred sud. Film je prije premijere izazvao veliku pažnju - dijelom zbog toga što je Peckinpah već bio izgradio reputaciju majstora žanra, dijelom zbog toga što se bavio jednim od najpoznatijih ikona Divljeg Zapada, ali i zbog neobičnog castinga. Uloga Billy Kida je povjerena country pjevaču Kristoffersonu, a jednog od članova njegove bande je glumio i popularni folk rock muzičar Bob Dylan, koji je također napisao i pjesme za film, uključujući i Knocking on the Heaven's Door, koji se često navodi kao jedan od najvećih hitova njegove karijere. Samo snimanje su, međutim, obilježili brojni problemi, prije svega vezani uz Peckinpahov alkoholizam, kao i sukobe sa scenaristom Rudyjem Wurlitzerom. Najveći je sukob, pak, nastao kada je James T. Aubrey, zabrinut zbog prekoračenja rokova i budžeta, praktički preuzeo kompletnu produkciju od Peckinpaha i na kraju u kino-dvorane distribuirao značajno skraćenu verziju od koje su se na kraju odrekli ne samo Peckinpah, nego i skoro svi članovi ekipe. Takav je film od strane kritike proglašen razočaranjem.

Integralna verzija, koja se temeljila na Peckinpahovim zamsilima, je pronađena, odnosno distribuirana na videu tek 1988. godine, nekoliko godina nakon Peckinpahove smrti. Ona je ne samo bolje prošla kod kritike, nego i bila proglašena remek-djelom. Peckinpahova verzija je kombinirana sa službenom verzijom u treću verziju koja je bila objavljena na DVD-u 2005. godine.

Uloge 

 James Coburn ... Šerif Pat Garrett
 Kris Kristofferson ... Billy the Kid
 Richard Jaeckel ... Šerif Kip McKinney
 Katy Jurado ... Mrs. Baker
 Chill Wills ... Lemuel
 Barry Sullivan ... Chisum
 Jason Robards ... Guverner Lew Wallace
 Bob Dylan ... Alias
 R.G. Armstrong ... Zamjenik šerifa Bob Ollinger
 Luke Askew ... Eno
 John Beck ... John W. Poe
 Richard Bright ... Holly
 Matt Clark ... Zamjenik šerifa J.W. Bell

 Rita Coolidge ... Maria
 Jack Dodson ... Lewellen Howland
 Jack Elam ... Alamosa Bill Kermit
 Emilio Fernández ... Paco
 Aurora Clavel ... Ida Garrett
 Paul Fix ... Pete Maxwell
 L.Q. Jones ... Black Harris
 Slim Pickens ... Šerif Colin Baker
 Charles Martin Smith ... Charlie Bowdre
 Harry Dean Stanton ... Luke
 Rutanya Alda ... Ruthie Lee
 Rudy Wurlitzer ... Tom O'Folliard
 Gene Evans ... Mr. Horrell

Izvori

Vanjske veze 
 
 
 Summary of the different versions of Pat Garrett and Billy the Kid
 Senses of Cinema - Drifting out of the Territory: Sam Peckinpah's Pat Garrett and Billy the Kid 
 Senses of Cinema - History of Pat Garrett and Billy the Kid
 The High Hat/Nitrate: Pat Garrett and Billy the Kid 
 
 

Američki filmovi
Vestern-filmovi
Biografski filmovi